Tožba, vložena 17. maja 2024 – Evropska komisija/Helenska republika
(Zadeva C-359/24)
Jezik postopka: grščina
Stranki
Tožeča stranka: Evropska komisija (zastopnika: E. Sanfrutos Cano, S. Kamperou)
Tožena stranka: Helenska republika
Predloga
Tožeča stranka Sodišču predlaga, naj:
ugotovi, da Helenska republika s tem, da ni ponovno pregledala in posodobila načrtov upravljanja povodij ter s tem, da Komisiji ni poslala kopij načrtov upravljanja povodij in ni ponovno pregledala ter po potrebi posodobila načrtov za obvladovanje poplavne ogroženosti in s tem, da Komisiji ni dala na voljo njihove ponovno pregledane ter po potrebi posodobljene različice, ni izpolnila obveznosti iz členov 13(7) in 15(1) Direktive Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike1 ter členov 14(3) in 15(1) Direktive 2007/60/ES Evropskega parlamenta in Sveta z dne 23. oktobra 2007 o oceni in obvladovanju poplavne ogroženosti2 ;
Helenski republiki naloži plačilo stroškov.
Tožbeni razlogi in bistvene trditve
Evropska komisija trdi, da Helenska republika ni ponovno pregledala in posodobila načrtov upravljanja povodij in da Komisiji ni poslala kopij načrtov upravljanja povodij v določenem roku.
Evropska komisija poleg tega trdi, da Helenska republika ni ponovno pregledala in po potrebi posodobila načrtov za obvladovanje poplavne ogroženosti v določenem roku in Komisiji ni dala na voljo ponovno pregledane ter po potrebi posodobljene različice načrtov za obvladovanje poplavne ogroženosti v določenem roku.
Helenska republika je zato kršila člena 13(7) in 15(1) Direktive 2000/60/ES ter člena 14(3) in 15(1) Direktive 2007/60/ES.
____________
1 UL, posebna izdaja v slovenščini: poglavje 15 zvezek 005 str. 275.
1 UL 2007, L 288, str. 27.